### Beslutningstema

Orientering om eventuel ny udmelding fra Økonomiudvalget og eventuelle konsekvenser som følge af ændringer i Lov- og cirkulæreprogrammet samt drøftelse og prioritering af forslag til anlægsprojekter.

### Historik

Kommunalbestyrelsen har den 27. juni 2024 afholdt minibudgetseminaret, hvor der blev givet en orientering omkring Økonomiaftalen for 2025 samt en præsentation af forslag til reduktioner, som vil blive videresendt til behandling på budgetseminaret den 3. og 4. september 2024.

### Sagsfremstilling

Økonomiudvalget drøfter den 8. august 2024 budgetsituationen. Herefter vil eventuelle ændringer for fagudvalgenes budgetarbejde blive meldt ud.

Lov- og cirkulæreprogrammet

Konsekvenser af Lov- og cirkulæreprogrammet udgør samlet 5,8 mio. kr. på serviceområderne. Heraf kan 0,000 mio. kr. henføres til Teknik- og Miljøudvalgets område i 2025.

Anlæg

Økonomiudvalget har på mødet, den 20. marts 2024 udmeldt de foreløbige anlægsrammer i budget 2025-2028, som i gennemsnit udgør ca. 100 mio. kr. årligt.

Fagudvalgets opgave på mødet er at drøfte og prioritere forslag til fordeling af rammebevilling på basisanlæg, samt ajourføre oplæg på de øvrige anlægsprojekter og kvalificere fordelingen i de enkelte budgetår, således at de kan indgå i de politiske drøftelser på budgetseminaret. Alle anlægsskemaer vil være kvalificeret til budgetseminaret den 3. og 4. september 2024.

### Indstilling Direktionen indstiller,

|  |  |
| --- | --- |
| at | udvalget drøfter budgettet efter eventuel ny udmelding fra Økonomiudvalget, |
| at | udvalget tager de økonomiske konsekvenser af lov- og cirkulæreprogrammet til efterretning, |
| at | udvalget prioriterer forslag til anlægsprojekter på fagudvalgets område, og |
| at | indstillingen videresendes til budgetseminaret. |

### Beslutning

Indstillingen anbefales med den tilføjelse, at Teknik- og Miljøudvalget anbefaler yderligere budgetmidler til; cykelsti [adresse], som har fået tilsagn fra Statens pulje, samt større vejudvidelser og digeforstærkning. Bilag opdateres i forbindelse med referatet.